****

**Crna Gora**

**Ministarstvo poljoprivrede i ruralnog razvoja**

**JAVNI POZIV**

**za dodjelu podrške – Podizanje novih i revitalizaciju postojećih maslinjaka**

**i nabavku opreme za savremenu berbu maslina**

Ministarstvo poljoprivrede i ruralnog razvoja, u skladu sa Agrobudžetom za 2014. godinu i budžetskom linijom 2.1.4 *Podrška primarnoj proizvodnji u maslinarstvu*, objavljuje Javni poziv za dodjelu podrške za podizanje novih, revitalizaciju postojećih maslinjaka i nabavku opreme za savremenu berbu plodova masline za 2014. godinu.

**DEFINICIJA KorisniKA PODSTICAJNIH SREDSTAVA**

Pravo na korišćenje podrške pod uslovima utvrđenim ovim Javnim pozivom imaju poljoprivredna gazdinstva upisana u Registar primarnih proizvođača hrane biljnog porijekla u Fitosanitarnoj upravi.

**Prihvatljive investicije**

* kupovina sadnog materijala za zasnivanje novih maslinjaka;
* kupovina električnih tresača za savremenu berbu plodova maslina;

Podrška se daje i za revitalizaciju maslinjaka.

**SPECIFIČNI Kriterijumi prihvatljivosti**

-minimalna površina zasada je 0,3ha a maksimalana 5ha. Minimalna gustina sadnje je 300 sadnica po ha.

-maksimalan iznos podrške je 1.500 €/ha. Minimum stabala maslina za revitalizaciju je 30, a iznos po stablu do 5€.

-za ostvarivanje podrške za dobijanje električnog tresača, potrebno je da podnosilac zahtjeva u svom vlasništvu posjeduje najmanje 20 stabala maslina u rodu.

-maksimalna visina podrške za investicju, koja može da uključuje i revitalizaciju, je do **5.000** EUR.

-minimalan iznos investicije, koja može da uključuje i revitalizaciju je **250** EUR.

Ukupan budžet za ovu mjeru: **80.000,00** EUR.

**ZAHTJEV ZA ISPLATU**

Nakon završetka investicije, korisnik predaje arhivi Ministarstva zahtjev za isplatu i potrebna dokumenta:

Za sve investicije:

* dokaz o vlasništvu zemljišta (izvod iz katastra – posjedovni list); ukoliko podnosilac zahtjeva nije vlasnik zemljišta u posjedovnom listu, potrebno je dostaviti odgovarajuća dokumenta, kojim se podnosilac zahtjeva dovodi u vezu sa vlasnikom zemljišta (npr. ugovor o dugoročnom zakupu zemljišta ili uvjerenje o kućnoj zajednici ili izvod iz matične knjige rođenih, vjenčanih);

Za dobijanje podrške za sadnju novih maslinjaka:

* dokaz o kupovini sadnog materijala (fiskalni račun ili virman);
* dokaz o zdravstvenoj ispravnosti i sortnoj čistoći sadnog materijala;
* izjavu o izvršenoj sadnji;
* dokument o izvršenoj osnovnoj hemijskoj analizi zemljišta sa preporukom đubrenja;

Za dobijanje podrške za revitalizaciju postojećih maslinjaka:

* foto dokumentaciju sa izgledom stabala prije revitalizacije;

Za dobijanje podrške za nabavku električnih tresača:

* dokaz o kupovini (fiskalni račun).

**Napomena:** Ukoliko ukupan iznos svih zahtjeva za ovaj Javni poziv prelazi budžetom planirani godišnji iznos, visina podrške će se proporcionalno umanjiti svim podnosiocima zahtjeva.

Obrazac Zahtjeva za isplatu može se preuzeti u kancelarijama Ministarstva poljoprivrede i ruralnog razvoja i Savjetodavne službe u biljnoj proizvodnji.

Zahtjev za isplatu i potrebna dokumenta dostaviti lično na arhivu Ministarstva ili preporučenom poštom na adresu:

**Ministarstvo poljoprivrede i ruralnog razvoja**

**Rimski trg 46,** **81000 Podgorica**

**sa naznakom: „Prijava na Javni poziv 2014 – Maslinarstvo“.**

Rok za dostavljanje zahtjeva je **01. decembar 2014. godine**.

Pravo na podršku se ostvaruje na osnovu dostavljene dokumentacije i izvještaja terenske komisije. Komisija ima zadatak da provjeri stanje na terenu i utvrdi tačnost priloženih dokumenata. U slučaju da korisnik ne dozvoli ili spriječi rad komisije, te na bilo koji drugi način utiče na njen rad, podneseni zahtjev neće biti usvojen.

Terenska komisija će nakon obilaska podnosioca zahtjeva sačiniti izvještaj praćen foto dokumentacijom i dostaviti ga savjetniku za maslinarstvo. Kontrolu na terenu sprovode službenici Ministarstva u saradnji sa stručnim službama. Komisija ima pravo praćenja realizovane investicije u naredne tri godine.

Podnosilac čiji zahtjev nije prihvaćen dobiće “Rješenje o odbijanju“ sa navedenim razlozima za neispunjavanje kriterijuma. Protiv rješenja o odbijanju, podnosilac zahtjeva može pokrenuti upravni spor tužbom Upravnom sudu Crne Gore, adresa: Bulevar Svetog Petra Cetinjskog br. 130, Kula - poslovni centar NCO, 81000 Podgorica.

**Nepotpuna i neblagovremeno podnijeta dokumentacija se neće razmatrati.**

Informacije u vezi sa Javnim pozivom mogu se dobiti putem telefona: 020/482-292.